Suid-Afrikaanse Lugmagmuseum

Die **Suid-Afrikaanse Lugmagmuseum** is 'n militêre lugvaartmuseum vir die versameling, bewaring, herstel en uitstalling van artikels en rekords wat verband hou met die geskiedenis van die Suid-Afrikaanse Lugmag. Die museum het drie takke: Lugmagbasis Swartkop buite Pretoria, Lugmagbasis Ysterplaat in Kaapstad en by die lughawe in Port Elizabeth.

## Geskiedenis 
Die Minister van Verdediging het op 26 Oktober 1973 toestemming gegee vir die vestiging van 'n Lugmagmuseum. Kol. PJM McGregor was die eerste bevelvoerder van die museum.

Die opleidingskool van die Suid-Afrikaanse Mediese Korps het op 2 November 1973 die Lockheed PV-1 Ventura met die reeksnommer 6487 aan die Museum aangebied (dit was die SALM-museum se eerste vliegtuig). Loodsnommer 13 by Lugmagstasie Snake Valley naby Pretoria is as museumstoorfasiliteit beskikbaar gestel.

Daar is oral in Suid-Afrika wrakke en oorblyfsels van vliegtuie gevind. Van hierdie vliegtuie is teen Desember 1973 geïnspekteer; daaronder het vyf B-34 Ventura II-vliegtuie op ’n plaas en ’n Sikorsky S-51-helikopter by ’n skrootwerf in Soutrivier naby Kaapstad getel. Verskillende mense het verskillende items aan die Museum geskenk.

Die SALM-museum het uitgebrei en die Suid-Afrikaanse Nasionale Oorlogsmuseum het ’n Fieseler Storch aan die Museum geleen. (Hierdie lening is later in ’n skenking omskep.) Ander items het ook na die Museum toe gekom.

’n Vliegtuig wat ’n groot bydrae gelewer het om belangstelling in die geskiedenis van plaaslike lugvaart te bevorder was die Spitfire Merk IX E wat deur Larry Barnett en Alan Lurie gerestoureer is. *Evelyn* is vir die eerste keer in 1975 ten toon gestel. Die vliegtuig is op 6 April 1976 tydens ’n seremonie op die grondslag van ’n jaarlikse lening aan die SALM oorhandig en is vir promosiedoeleindes gebruik. 

### Die tydperk 1976 tot 1980 
In Augustus 1976 het ’n ander eenheid die stoorfasiliteite by Snake Valley nodig gekry en die grootste deel van die Museum se vliegtuie is na Lanseria-lughawe verskuif.

### Die loods by Lanseria-lughawe op 15 Desember 1976 
Verskillende vliegtuie, enjins en vliegtuigdele is op 15 Desember 1976 by Lanseria gesien. Daar was 'n Percival Prentice ZS-EUS, Tiger Moth 1467 (op lening), Sikorsky S-55 ZS-HDO, ’n Merk 35-Goblin-enjin met die konstruksienommer 9009 (van die SAL by Jan Smuts), ’n Goblin-enjin met die konstruksienommer 5510, die enjinkap en die stuurkajuit-en-neusdeel van Anson HD 4588 of 6588 by Kuilsrivier, ’n Junkers Jumo-enjin, ’n Hispano 20 mm-kanon, ’n Anson Armstrong-Whitworth-geweerkoepel van Port Elizabeth af, ’n Wright Cyclone-enjin, stukke van Anson 4437 vanaf 43 Lugskool by Somerset-Oos, ’n Armstrong Siddeley Cheetah-enjin en ’n lugraam van Uitenhage af. 
duimnael|Die stuurkajuit-en-neusdeel van Anson HD.
duimnael|’n Lugraam en ander dele te sien.

### Lugmagstasie Snake Valley 
Nadat die meeste van die Museum se vliegtuie en toerusting in Augustus 1976 na Lanseria verskuif is, het daar 'n paar vliegtuie by Snake Valley agtergebly.

Die volgende vliegtuie kon op 15 Desember 1976 by Snake Valley besigtig word: 'n Sabre 361F, Vampire 219, die neusdeel van Vampire 221, Vampire 229 en Ventura 6487.

### Die Aviation Africa-lugskou in Oktober 1977 
Die Suid-Afrikaanse Lugmag het in Oktober 1977 heelwat vliegtuie tydens die Aviation Africa-lugskou tentoongestel. Dit het vliegtuie van die SALM-museum ingesluit. Daar was die Spitfire IX, twee Sikorsky S-55-helikopters, ’n Anson-neus-en-stuurkajuitdeel, ’n Fairchild Argus, ’n Percival Prentice en ’n Tiger Moth.
duimnael|Die Armstrong-Whitworth-geweerkoepel wat as die “papegaaikou” bekendgestaan het.

### Lugmagbasis Durban-opedag 15 Julie 1980 
Die Supermarine Spitfire Merk IX met die reeksnommer PT672 en die naam *Evelyn* het op 15 Julie 1980 aan die Lugmagbasis Durban-opedag deelgeneem.

### Lugskoue wat van 1991 tot 2005 gehou is 
;Internasionale Museumdag 18 Mei 1991
duimnael|In hierdie geval is die Junkers Jumo-straalenjin te sien.
Internasionale Museumdag is op 18 Mei 1991 by Lugmagbasis Swartkop gehou. Verskillende lugvaartuie van die SALM-museum kon op hierdie dag by Swartkop gesien word. Dit het die volgende vliegtuie en helikopters ingesluit: Sud Aviation Alouette II nommer 22, Westland Wasp nommer 96, Aerospatiale Super Frelon nommer 309, Hawker Siddeley Buccaneers nommers 414 en 421, Dassault Mirage IIICZ nommer 804, Dassault Mirage IIIBZ nommer 816, Dassault Mirage IIIRZ nommer 835, Shackletons nommers 1716 en 1721, Sikorsky S-51 nommer A1, Sikorsky S-55 nommer A5, Hunting Provost nommer RR137 van die Koninklike Rhodesiese Lugmag en Lockheed Ventura TS306 (hy was voorheen van die SAL-vakleerlingskool en was bestem om reeksnommer 6498 van die SALM-museum te word). Van hierdie lugvaartuie kon vlieg en was deel van die SALM-museumvlug en ander is normaalweg staties ten toon gestel.
[duimnael|Die Percival Prentice met die registrasieletters ZS-EUS was op 15 Desember 1976 in die loods by [Lanseria-lughawe.]]
**Lugskou op 15 Mei 1993**

’n Lugskou om die amptelike opening van die SALM-museum by Swartkop te vier het op 15 Mei 1993 plaasgevind.

;Museumvliegdag 21 Augustus 1993

Die eerste vliegdag van die SALM-museum het op 21 Augustus 1993 by Swartkop plaasgevind.

;Lugmagbasis Waterkloof
duimnael|Sikorsky S-55 met reeksnommer WV203 het steeds die registrasieletters ZS-HDO gehad op 15 Desember 1976 by Lanseria.
Die SALM het in 2000 sy 80ste bestaansjaar gevier. Verskeie lugskoue het gedurende die jaar plaasgevind, waarvan een in September 2000 by Lugmagbasis Waterkloof was. Die Africa Aerospace and Defence-tentoonstelling is in September 2000 en September 2002 by Waterkloof gehou. Vliegtuie van die SALM-museum was tydens al drie geleenthede te sien.

In die jaar 2000 was die Suid-Afrikaanse Lugmag 80 jaar oud. Verjaarsdagvieringe het op verskeie plekke in Suid-Afrika plaasgevind. Die hoogtepunt van hierdie vieringe was die SALM 80 Internasionale Lugskou by Lugmagbasis Waterkloof weens internasionale deelname. Die militêre skou het van 8 tot 9 September 2000 geduur en het met Africa Aerospace and Defence (AAD 2000) saamgeval. AAD 2000 is van 5 tot 7 September gehou.

#### Swartkop 17 September 2005 
Swartkop het ’n ryk geskiedenis. Toe Swartkop as aktiewe SALM-basis gesluit is, was dit die oudste SALM-basis (ongeveer 75 jaar oud) – die basis het tot stand gekom toe die SALM gebore is.. Baie geskiedkundige besoeke het gedurende die basis se vroeë jare plaasgevind. In ’n stadium het FASK die SA Historiese Vlug, die Harvard-klub van Suid-Afrika, die hooftak van die SALM-museum en 17 Eskader van die SALM gehuisves. Swartkop is egter ten tye van die lugskou weer as SALM-basis gebruik totdat probleme met die aanloopbaan by Lugmagbasis Waterkloof uitgesorteer kon word. Die burgerlike operateurs is gevra om te verhuis.

;Uitgestalde SALM-museumvliegtuie
alt=Hierdie foto is vroeg die oggend op 17 September 2005 geneem. Die kamele het deel uitgemaak van die vermaak wat gedurende die dag verskaf is. Die vliegtuig is Lockheed Ventura 6112. Die ander vliegtuie (in die agtergrond) is (van links na regs) ’n Transall met die reeksnommer 337, ’n DC-4 met die reeksnommer 6902 en Lodestar ZS-ATL. Ander lugvaartuie, wat regs van 6112 gesien kan word, is ’n Super Frelon-helikopter (nommer 309) en ’n Impala Merk I-straalopleidingsvliegtuig. Al hierdie lugvaartuie het aan die SALM-museum behoort.|duimnael|250x250px|’n Ventura met kamele en ander SALM Museum-lugvaartuie word op 17 September 2005 by Swartkop gesien.
Rondom hierdie tyd is sommige van die SALM-museum se vliegtuie permanent buite ten toon gestel terwyl ander binne (in die verskillende loodse en die vertoonsaal) ten toon gestel is. Hoewel sommige van die vliegtuie wat buite ten toon gestel is in ’n swak toestand was, was dié van die Museumvlug in ’n uitstekende toestand.  Om plek vir statiese uitstallings te maak is sommige van die permanent ten toon gestelde SALM-museumvliegtuie verskuif. ’n Lugskou soos hierdie bied die algemene publiek ’n uitstekende geleentheid om na die verskillende ten toon gestelde vliegtuie te kyk en die Museumvlug in aksie te sien.

Die artefakte by die Museum wat staties ten toon gestel word, was baie gewild – mense het na die verskillende uitstallings gekyk en byvoorbeeld tougestaan om ’n geleentheid te kry om die SAL-museum se Airbus A300-nabootser te sien en te voel hoe dit is om in een te sit. Buiten die A300-nabootser was daar ’n Link-, ’n Impala- en ’n Cheetah D-nabootser. Al hierdie nabootsers het toeskouers ’n idee gegee van die fasiliteite wat gebruik is en word om die lugvaarders van die verskillende generasies op te lei.

## Fotogalery 

Lêer:SAAF-RSA3-001.jpg|LEO-vuurpul
Lêer:Patterson No2 Biplane-Replica-001.jpg|Replika van 'n Patterson Nommer 2-dubbeldekker
Lêer:SAAF-Avro Shackleton-002.jpg|Avro Shackleton
Lêer:SAAF-Cheetah-001.jpg|Cheetah C
Lêer:South African Air Force Mustang in AFB Swartkop.jpg|'n North American P-51 Mustang
Lêer:SAAF Buccaneer on static display with munitions and radar.jpg|'n Blackburn Buccaneer met ammunisie en radarstelsel
Lêer:SAAF Mirage III's, Impala and Cheetah aircraft on AFB Swartkop as part of the South African Air Force Museum.jpg|Vegvliegtuie op uitstalling

Lêer:Avro Shackleton Mk.3 SAAF.jpg|*Shackleton 1722*
Lêer:Inside hangar at Ysterplaat AFB.jpg|Mirage F1
Lêer:Display at SAAF Museum, Ysterplaat.jpg|Uitstalling by Ysterplaat

Lêer:South Africa-Friends of the Airforce-T6-Texan(Hardward)01.jpg|'n North American T-6 Texan wat gerestoureer word.
Lêer:Skimmerfoil Jorg IV-001.jpg|Skimmerfoil Jorg IV
Lêer:Armstrong Siddeley Cheetah(Oxford)01.jpg|'n *Airspeed Oxford* onder restourasie

## Verwysings 
## Eksterne skakels 
*  Die Suid-Afrikaanse Lugmagmuseum se amptelike webwerf